Էդվարդ Նալբանդյան
Էդվարդ Աղվանի Նալբանդյան (), հայ դիվանագետ, Հայաստանի Հանրապետության արտաքին գործերի նախարար (2008-2018)։

Կրթություն 
1978 թ. ավարտել է Մոսկվայի Միջազգային հարաբերությունների պետական ինստիտուտը

1988 թ. ավարտել է ԽՍՀՄ Գիտությունների ակադեմիայի արևելագիտության ինստիտուտի ասպիրանտուրան՝ ստանալով Քաղաքական գիտությունների թեկնածուի գիտական աստիճան։

Մասնագիտացումը՝ Միջազգային հարաբերություններ

Դիվանագիտական գործունեությունը 

1978-1983 թթ. Լիբանանում ԽՍՀՄ դեսպանություն
1983-1986 թթ. ԽՍՀՄ արտաքին գործերի նախարարություն
1986-1992 թթ. Եգիպտոսում ԽՍՀՄ, ապա՝ Ռուսաստանի դեսպանության խորհրդական
1992-1993 թթ. Եգիպտոսում Հայաստանի գործերի հավատարմատար
1994-1998 թթ. Եգիպտոսում ՀՀ դեսպան Մարոկկոյում և Օմանում ՀՀ դեսպան (նստավայրը՝ Կահիրե)
1999-14 ապրիլի 2008 թթ. - Ֆրանսիայում ՀՀ արտակարգ և լիազոր դեսպան
2000-14 ապրիլի 2008 թթ. Իսրայելում ՀՀ արտակարգ և լիազոր դեսպան (նստավայրը՝ Փարիզ)
2001-2008 թթ. Վատիկանում ՀՀ արտակարգ և լիազոր դեսպան (նստավայրը՝ Փարիզ)
2004-2008 թթ. Անդորրայում ՀՀ արտակարգ և լիազոր դեսպան (նստավայրը՝ Փարիզ)
2006-2008 թթ. Ֆրանկոֆոնիայի միջազգային կազմակերպությունում ՀՀ Նախագահի անձնական ներկայացուցիչ։
2008 թ. ապրիլի 15-ին ՀՀ Նախագահի հրամանագրով նշանակվել է Հայաստանի Հանրապետության արտաքին գործերի նախարար։
2012 թ. հունիսի 4-ին ՀՀ Նախագահի հրամանագրով վերանշանակվել է Հայաստանի Հանրապետության արտաքին գործերի նախարար։
2013 թ. ապրիլի 9-ից 20-ը՝ Հայաստանի Հանրապետության արտաքին գործերի նախարարի պաշտոնակատար։
2013 թ. ապրիլի 20-ին վերանշանակվել է Հայաստանի Հանրապետության արտաքին գործերի նախարար։
2014 թ. ապրիլի 3-ից 15-ը՝ Հայաստանի Հանրապետության արտաքին գործերի նախարարի պաշտոնակատար։
2014 թ. ապրիլի 15-ին վերանշանակվել է Հայաստանի Հանրապետության արտաքին գործերի նախարար։
2016 թ. սեպտեմբերի 8-ից հոկտեմբերի 3-ը Հայաստանի Հանրապետության արտաքին գործերի նախարարի պաշտոնակատար։
2016 թ. հոկտեմբերի 3-ին վերանշանակվել է Հայաստանի Հանրապետության արտաքին գործերի նախարար

Հատուկ հանձնարարություններով այցելել է տարբեր երկրներ իբրև Հայաստանի Հանրապետության Նախագահի հատուկ բանագնաց։ Բազմաթիվ միջազգային կոնֆերանսներում ներկայացրել է Հայաստանը։ 
Մերձավոր Արևելքի և միջազգային հարաբերությունների վերաբերյալ բազմաթիվ աշխատությունների հեղինակ է։

Քննադատություն 
2017 թվականի սեպտեմբերի 18-ին Հայաստանի Հանրապետության ԱԳնախարարի պաշտոն զբաղեցնող Նալբանդյանը Հայաստան-Սփյուռք 6-րդ համահայկական համաժողովում, անդրադառնալով արցախյան հիմնախնդին, հայտարարել է հետևյալը.
Խոսքը գնում է այն տարածքների վերադարձի մասին, որոնց վերադարձի դեպքում այս ամբողջ հիմնախնդրի կարգավորմանը և անվտանգության համակարգին վնաս չի հասցվելու և սպառնալիքի տակ չի դնելու հանգուցալուծումը:
Նալբանդյանի այդ հայտարարությունը հայկական հասարակության մեջ խիստ քննադատության առարկա է դարձել, ընդհուպ մինչև Նալբանդյանի նկատմամբ ատելության դրսևորումները։

Պարգևններ 
1982 թ. - ԽՍՀՄ Ժողովուրդների բարեկամության շքանշան
2001 թ. - Ֆրանսիական Հանրապետության Պատվո լեգեոնի կոմանդոր
2001 թ. - Մխիթար Գոշի մեդալ
2003 թ. - Սուրբ Աթոռի Սուրբ Գրիգորի Մեծ Խաչի շքանշան
2011 թ. - Պատվո լեգիոնի շքանշանի բարձրագույն սպայի աստիճան (Grand Officier de la Legion D'honneur)
2012 թ. - «Հայրենիքին մատուցած ծառայությունների համար» 2-րդ աստիճանի մեդալ
2015 թ. - «Հայրենիքին մատուցած ծառայությունների համար» 1-ին աստիճանի մեդալ

Ընտանիք 
Էդվարդ Նալբանդյանի կինն է Նատալիա Նալբանդյանը։ Ունեն մեկ դուստր։

Այլ 
Տիրապետում է ֆրանսերենի, անգլերենի, ռուսերենի և արաբերենի։
Ամուսնացած է, ունի դուստր։

Աղբյուրներ 
 ՀՀ ԱԳՆ պաշտոնական կայք

Ծանոթագրություններ 

ՀՀ արտաքին գործերի նախարարներ
1956 ծնունդներ
Հուլիսի 16 ծնունդներ
«Հայրենիքին մատուցած ծառայությունների համար» 2-րդ աստիճանի մեդալակիրներ
«Հայրենիքին մատուցած ծառայությունների համար» 1-ին աստիճանի մեդալակիրներ
«Հայրենիքին մատուցած ծառայությունների համար» լրիվ մեդալակիրներ
Մոսկվայի միջազգային հարաբերությունների պետական ինստիտուտի շրջանավարտներ
Եգիպտոսում Հայաստանի դեսպաններ
Խորհրդային դիվանագետներ
Բարեկամության շքանշանի ասպետներ (Ռուսաստան)
Ժողովուրդների բարեկամության շքանշանի դափնեկիրներ
Պատվո լեգեոնի շքանշանի կոմանդորներ